b'\n_START_ARTICLE_\nAndrej Ko\xc5\xa1ak\n_START_SECTION_\n\xc5\xbdivljenjepis\n_START_PARAGRAPH_\nDiplomiral je na Akademiji za gledali\xc5\xa1\xc4\x8de, radio, film in televizijo v Ljubljani, smer re\xc5\xbeija. Po kon\xc4\x8danem \xc5\xa1tudiju je sodeloval z RTV Slovenija kot samostojni sodelavec in re\xc5\xbeiral ve\xc4\x8d kot 500 oddaj (med njimi Video\xc5\xa1pon, Studio City idr.),videospotov ter oglasov. Njegov prvi celove\xc4\x8derec je bil film Outsider leta 1997, za katerega je napisal tudi scenarij in je do danes tretji najbolj gledani slovenski igrani film vseh \xc4\x8dasov. Leta 2002 je iz\xc5\xa1el njegov drugi film Zvenenje v glavi, pri katerem je bil re\xc5\xbeiser, koscenarist, monta\xc5\xbeer in producent._NEWLINE_Leta 2004 je soustanovil kontroverzno politi\xc4\x8dno dru\xc5\xa1tvo Forum 21.'